Document ID: 32006D0208

32006D0208
L 075/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 7 март 2006 година
за изменение на Решение 2004/432/ЕО относно одобрението на плановете за мониторинг на остатъчни вещества, представени от трети страни в съответствие с Директива 96/23/ЕО на Съвета
(нотифицирано под номер С(2006) 681)
(текст от значение за ЕИП)
(2006/208/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 96/23/ЕО на Съвета от 29 април 1996 г. относно мерките за контрол на определени вещества и остатъците от тях в живите животни и продуктите от животински произход и за отмяна на Директиви 85/358/ЕИО и 86/469/ЕИО и Решения 89/187/ЕИО и 91/664/ЕИО (1), и по-специално член 29, параграф 1, четвърта алинея от нея,
като има предвид, че:
(1)
Съгласно Директива 96/23/EО включването и запазването в списъците от трети страни, предвидени в законодателството на Общността, от които държавите-членки имат право да внасят животни и животински продукти, обхванати от посочената директива, е предмет на изпращане от съответната страна нa план, определящ гаранциите, които тя предлага по отношение мониторинга на групите остатъци и вещества, посочени в същата директива. Въпросната директива установява определени изисквания относно сроковете за изпращане на планове.
(2)
Решение 2004/432/EО на Комисията (2) изброява третите страни, които са изпратили планове за откриване на остатъчни вещества, определящи гаранциите, предложени от тях в съответствие с изискванията на тази директива.
(3)
Някои трети страни изпратиха до Комисията планове за откриване на остатъчни вещества в живи животни и животински продукти, които не са посочени в Решение 2004/432/ЕО. Оценката на тези планове и допълнителната информация, изисквана от Комисията, показва достатъчни гаранции за мониторинга на остатъци в тези страни относно съответните животни и животински продукти. Следователно тези животни и продукти от животински произход трябва да бъдат включени в списъка за тези трети страни.
(4)
Определени трети страни не представиха на Комисията поисканите гаранции относно наблюдението на остатъчни вещества в животни и продукти от животински произход, изброени в Решение 2004/432/ЕО. Следователно, при липсата на споменатите гаранции, тези животни и продукти от животински произход трябва да бъдат извадени от списъка за тези трети страни.
(5)
Решение 2004/432/EО следва да бъде съответно изменено.
(6)
Мерките, предвидени в настоящото решение, са в съответствие със становищетона Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2004/432/ЕО се заменя с текста в приложението към настоящото решение.
Член 2
Настоящото решение се прилага от 17 март 2006 г.
Когато измененията, направени от настоящото решение, изключват продукти от определени страни от приложението към Решение 2004/432/ЕО, изменението не се прилага за пратки, съдържащи тези продукти, когато вносителят на продуктите в Общността може да докаже, че те са напуснали въпросната страна в посока към Общността преди влизането в сила на настоящото решение.
Член 3
Адресати на настоящото решение са държавите-членки.
Съставено в Брюксел на 7 март 2006 година.

Labels: 17
5
0
3
6